b'\n_START_ARTICLE_\nLazdyn\xc5\xb3 baseinas\n_START_SECTION_\nIstorija\n_START_PARAGRAPH_\n1980\xc2\xa0m. Vilniuje buvo pastatyti Vandens sporto r\xc5\xabmai (architektas Edmundas Stasiulis)._NEWLINE_2013\xc2\xa0m. Vilniaus miesto taryba nusprend\xc4\x97 basein\xc4\x85 rekonstruoti, o jo rekonstrukcijos metu j\xc4\xaf pakeis naujas 25\xc2\xa0m ilgio baseinas._NEWLINE_2017 m. Nutarta nugriauti basein\xc4\x85 ir pastatyti nauj\xc4\x85.\n_START_SECTION_\nTechniniai duomenys\n_START_PARAGRAPH_\nSportinis 50\xc2\xa0m ilgio, 8 tak\xc5\xb3 baseinas. Baseino gylis yra nuo 2 iki 5 metr\xc5\xb3. Tai vienintelis visoje Lietuvoje baseinas, turintis 10 metr\xc5\xb3 auk\xc5\xa1\xc4\x8dio \xc5\xa1uoli\xc5\xb3 \xc4\xaf vanden\xc4\xaf bok\xc5\xa1t\xc4\x85.\n_START_SECTION_\nVeikla\n_START_PARAGRAPH_\n\xc4\x8cia mokoma plaukti, teikiamos k\xc5\xabno kult\xc5\xabros ir sporto paslaugos. Baseine treniruojasi plaukikai, vandensvydininkai, \xc5\xa1uolininkai \xc4\xaf vanden\xc4\xaf. Vyksta tarptautin\xc4\x97s jaunimo vandensvyd\xc5\xbeio var\xc5\xbeybos, jaunimo plaukimo var\xc5\xbeybos, plaukimo veteran\xc5\xb3 var\xc5\xbeybos. Taip pat vykdomos kanupolo treniruot\xc4\x97s ir var\xc5\xbeybos. Lazdyn\xc5\xb3 baseine organizuojamas aktyvus poilsis ir laisvalaikis. Yra atletikos sporto sal\xc4\x97s, kioku\xc5\xa1in (karat\xc4\x97) klubas, Vilniaus vandens sporto mokykla, \xc5\xa1uoli\xc5\xb3 \xc4\xaf vanden\xc4\xaf klubas, \xc4\xafrengtos pirtys, masa\xc5\xbeo kabinetas, soliariumas, kavin\xc4\x97s, VIP poilsio zona._NEWLINE_2017 m. bir\xc5\xbeelio 23-25 dienomis Lazdyn\xc5\xb3 baseine vyko \xc5\xa1iuolaikin\xc4\x97s penkiakov\xc4\x97s pasaulio taur\xc4\x97s finalin\xc4\x97s plaukimo var\xc5\xbeybos (angl. Modern Pentathlon 2017 World Cup Final).'